कालिदास (फ़िल्म)
कालिदास एच॰ एम॰ रेड्डी द्वारा निर्देशित १९३१ की एक भारतीय तमिल तथा तेलुगु भाषा की जीवनी-आधारित फिल्म है, जिसका निर्माण अर्देशिर ईरानी ने किया है। यह तमिल और तेलुगु भाषाओं की पहली सवाक फ़िल्म होने के साथ-साथ किसी दक्षिण भारतीय भाषा की भी पहली सवाक फ़िल्म होने के लिए उल्लेखनीय है। संस्कृत के कवि कालिदास के जीवन पर आधारित इस फ़िल्म में पी॰ जी॰ वेंकटेशन ने शीर्षक भूमिका का, और टी॰ पी॰ राजलक्ष्मी ने प्रधान महिला भूमिका का निर्वहन किया है, जबकि एल॰ वी॰ प्रसाद, थेवरम राजमबल, टी॰ सुशीला देवी, जे॰ सुशीला और एम॰ एस॰ संतनलक्ष्मी ने अन्य सहायक भूमिकाओं को निभाया है।
संस्कृत सिनेमा
संस्कृत सिनेमा भारतीय फिल्म उद्योग है। संस्कृत भाषा की प्रथम फिल्म आदि शंकराचार्य है जो १९८३ (विक्रम संवत २०४०) में प्रदर्शित हुई। इस फिल्म का निर्माण राष्ट्रीय फिल्म विकास निगम के द्वारा दिवगंत जी वी अय्यर के निर्देशन में हुआ। उसके बाद १९९२ में प्रदर्शित संस्कृत फिल्म भागवद गीता, २०१५ में प्रियमानसम् तथा इष्टि और २०१८ में अनुरक्ति जैसी फिल्म प्रदर्शित हुई।